google/wiki40b huggingface dataset:
Nicholas Hawksmoor

Nicholas Hawksmoor (født sannsynligvis 1661 i East Drayton i  Nottinghamshire, død 25. mars 1736) var en engelsk arkitekt. 
Hawksmoor kom til London 1679 eller 1680 og ble assistent for Christopher Wren. Omkrimg 1684 ble han Wrens personlige sekretær, og arbeidet på en rekke av Wrens prosjekter i og omkring London, bl.a. St. Paul's Cathedral, flere av kirkene i City som var ødelagt av brannen 1666, Chelsea Hospital, Greenwich Hospital og Hampton Court Palace.  
Fra 1699 samarbeidet han med Sir John Vanbrugh, et samarbeid som ble en uvanlig kreativ kombinasjon av komplementære begavelser. Dette resulterte bl.a. i de store slottsanleggene Castle Howard (1699–21) og Blenheim Palace (1705–1725), som Vanbrugh vanligvis har fått æren for. Hawksmoors berømmelse som selvstendig arkitekt hviler først og fremst på de seks kirkene han tegnet i London etter oppdrag fra en kommisjon oppnevnt av Parlamentet 1711, St Alfege's Church, Greenwich (1712–16), St Anne's, Limehouse (1714–22), Christ Church, Spitalfields (1714–28) St George in the East, Wapping (1714–22), St George's Church, Bloomsbury (1716–30) og St Mary Woolnoth (1716–26). 
Han tegnet også i et "modernisert" gotisk formuttrykk, bl.a. flere bygninger for All Souls College, Oxford (1716–33), og vesttårnene på Westminster Abbey (1734–45).
Diliolophus

Utseende

En middelsstor, kraftig, gråbrun trebukk. Antennene er tynne og litt kortere enn kroppen. Pronotum er sylindrisk med den liten pigg midt på hver sidekant, omtrent så langt som bredt. Dekkvingene er parallellsidige, hver dekkvinge med en mørk, opphøyd knøl nær roten og lysere spiss.

Utbredelse

Arten er bare kjent fra Guatemala.
Enhetlig skattelegging

Enhetlig skattelegging (Unitary taxation) innebærer å se på den totale inntekten i et multinasjonalt selskap, altså inntekten i alle land samlet. Deretter benytter man en formel (formulary apportionment) for å fordele den skatten som skal tilfalle hvert enkelt av landene. Formelen inneholder elementer som salg, kostnader knyttet til ansatte / arbeidskostnader og eiendeler. Hvert enkelt land kan selv bestemme hvilket skattenivå de ønsker. I EU benyttes begrepet Common Consolidated Company Tax Base (CCCTB) om denne metoden. Metoden anvendes i føderale stater, slik som USA.
Hallvard Magerøy

Hallvard Magerøy (15. januar 1916 – 15. november 1994) var en norsk filolog, og professor i islandsk ved Universitetet i Oslo.
Hans kone var kunsthistorikeren Ellen Marie Magerøy.
Carlo Crivelli (maler)

Liv og verk

Crivellis stil viser mange ulike påvirkninger. I sin bruk av fruktgirlander fulgte han de padovanske malerne, men den dekorative bruken av gull og hans skikkelser hører til den allerede umoderne internasjonale gotikkens formspråk.
Crivellis utvikling var preget av kunstnerkretsen omkring Francesco Squarcione i Padova og av Andrea Mantegnas tidlige verker.
I to små paneler med «Madonnaen og Barnet» (1490-tallet) forente han følelsen for det dekorative med en enkel og direkte fromhet. «Demidoff-altertavlen» (1476) og «Madonnaen og Barnet med donator» (1470) har i en større skala samme fromhet og følelse, med mer kraft.
Ladoga-Karelen

Lagoga-Karelen (finsk: Laatokan Karjala, russisk: Ladozjskaja Karelija (Ладожская Карелия)) kalles det området av det tidligere Viborgs län i Finland som ble avstått til Russland i 1944 og som i dag ligger i russisk Karelia. Til Ladoga-Karelen hører også de tilgrensende områder av det tidligere Kuopio län som likeledes ble avstått til Russland i 1944. Ladoga-Karelen grenser i sør til innsjøen Ladoga.
Ladoga-Karelen hadde 1939 rundt 3&505&136000&136 000 innbyggere. Største by er Sordavala.
Périgueux

Historie

Périgueux' historie begynner med grunnleggelsen av den gallisk-romerske byen Vesunna. Fra denne tid er misjonæren, helgenet og biskopen Fronto (Front de Périgueux) som kristnet Périgord på 100-tallet. Stedet var omgitt av en bymur og det hadde blant annet et amfiteater. De fleste av Vesunnas bygninger ble revet på 200-tallet, men enkelte rester finnes forsatt. 
Omkring 900 ble det bygd en kirke på en høyde utenfor Vesunna ved elven Isle til den hellige Frontos ære. Rundt kirken oppstod en bosetning, Puy-Saint-Front, som vokste i betydning, ikke minst ettersom denne bosetningen lå langs pilegrimsveien, Jakobsleden, til apostelen Jakobs grav i Santiago de Compostela.
På 1100-tallet begynte den store Saint Front-katedralen å reise seg i Puy-Saint-Front. På samme tid fikk byen en bymur med 28 tårn. I 1240 ble Vesunna og Puy-Saint-Front sammenslått til Périgueux som samtidig ble hovedstad i grevskapet Périgord. Det gamle Vesunna ble en bydel som kom til å bli kalt La Cité og middelalderens Puy-Saint-Front kom til å bli kalt Le Bourg. Dette ble en blomstringstid for byen, ikke minst med båttrafikken på Isle og handelen med Bordeaux. Under hundreårskrigen ble Périgueux militært viktig, ikke minst ettersom grensen mellom engelsk og fransk territorium gikk 50 kilometer sør for byen, ved elven Dordogne. På 1400-tallet fikk byen nye bymurer. 
En andre blomstringsperiode kom i samband med at handelen over Atlanterhavet ble utviklet etter oppdagelsen av Amerika i 1492. Bordeaux var atter blitt fransk, og fikk en særstilling i handelen med blant annet slaver mellom Europa, Afrika og Amerika. Périgueux fikk prektige hus i renessansestil, som fortsatte preger byens eldre deler. 
Deretter fulgte en periode med stagnasjon og nedgang. Religionskrigen ledet til at mange forlot Périgord, og i Ludvig XIVs regjeringstid mistet den regionale adelen sin politiske betydning. Dette bidro til regionens minskende økonomiske og militære betydning. 
Mot slutten av 1700-tallet ble departementet Dordogne opprettet. En økonomisk oppgang inntraff i 1800-tallets andre halvdel da Périgueux ble knyttet til jernbanenettet. På denne tiden rev man bymurene, og de ble erstattet av en boulevard mellom den gamle bykjernen og de bydeler som ble bygd ved jernbanestasjonen. Den romanske Saint Front-katedralen gjennomgikk en svært omfattende restaurering. Arkitekten Paul Abadie anla blant annet kupler på katedralen for å forsterke dens bysantinske karakter. Senere ble Saint Front-katedralen inspirasjon for byggingen av kirken Sacré-Cœur i Paris. 
Ved århundreskiftet 1900 ble regionen rammet av vinlusen og en krise for jordbruksproduksjonen i Périgord. 
På 1900-tallet falt befolkningstallet. På 1970-tallet ble Périgueux' bykjerne kulturminnesmerke og en omfattende sanering ble påbegynt. I dag er Périgueux en av Frankrikes best bevarte byer og Saint Front-katedralen en del av Unescos verdensarv, Jakobsleden.
Bergvik kjøpesenter

Bergvik kjøpesenter er et kjøpesenter i Karlstad, Sverige. Bergvik ble grunnlagt 22. oktober 2003 og ble åpnet av Carl Philip av Sverige, men butikker fantes der før 1982. Senteret har 65 butikker. Kjøpesentret hadde en omsetning på 2,2 milliarder kroner i 2007 og 8 millioner gjester. Senteret har rundt 2300 gratis parkeringsplasser.
Storfekjøtt

Storfekjøtt er kjøtt fra storfe. Storfekjøtt spises blant annet som biff, eller males til kjøttdeig og anvendes i hamburgere og løvstek.

Amerikansk partering

Bildet til høyre viser hovedoppstykking (primal cuts) av storfekjøtt i USA og Canada, bortsett fra at delen som kalles «round» i USA er kjent som «hip» i det canadiske systemet.

Kjøttfe i Norge

Det er endringer på gang innen norsk storfehold med noe overgang fra bruk som produserer både melk og kjøtt til noe mer spesialisert produksjon. På en rekke gårder satses det også på rene kjøttferaser, som øker tilbudet av kjøtt. Det drives nasjonal avl på rasene Hereford, Charolais, Simmental, Limousin og Aberdeen Angus. I 2002 var det 26 000 storfebesetninger på norske gårdsbruk. Av disse var 19 000 besetninger med primært fokus på melkeproduksjon. Andre populære kjøttferaser er: Brahman, Redpoll, Santa Gertrudis, og Galloway.
Buginesere

Buginesere (Bugi) er et malayfolk som opprinnelig var bosatte ved Bonibukten på det sørlige Sulawesi i Indonesia.
Bugineserne har gjort seg kjente som dyktige sjøfarere og kolonister og som fryktede sjørøvere. De har under sine ferder spredt seg vidt om i den sørøstasiatiske øyverden og finnes langs store deler av Celebes' kyster, på Borneo, Malakkahalvøya och på de mindre Sundaøyene. Deras maktutvikling sammenfalt med islams gjennomslag i området, deres maktutbredning kulminerte på 1700-tallet.
Guangshengtempelet

Guangshengtempelet (kinesisk: 广胜寺, pinyin: Guangsheng si) er et tempel ved sørhellingen av Huoshanfjellet, 17 km nordøst for sentrum i Hongdong fylke i provinsen Shanxi i Folkerepublikken Kina. Det ble bygd i år 147 og fikk sin nåværende navn i Tangdynastiets tid. Det består av tre deler: Det øvre tempel, det nedre tempel (ødelagt av jordskjelv i 1303, men gjenoppbygd) og Shuishengtempelet (Vanngudens tempel). 
Tempelanlegget er oppført på Folkerepublikken Kinas liste over kulturminner.
Zhaocheng Jin Tripitaka, opprinnelig kalt Jin Tripitaka, ble oppdaget i Guangshengtempelet i 1933. Med rundt 7000 kapittel var dette det lengste trykkede verk fra Jindynastiets tid. Det har flere sutraer som mangler i yngre utgaver av denne kanon.
Helü av Wu

Helü (forenklet kinesisk: 阖闾, tradisjonell kinesisk: 闔閭) var konge av den antikke kinesiske staten Wu 514-496 f.Kr. Han hersket mot slutten av vår- og høstannalenes tid. Da han ville ta kong Liao av Wu av dage og overta tronen selv fikk han snart en medhjelper i Zhuan Zhu. Da han hadde utført mordet i 515 oppsteg prinsen på staten Wus trone og ble kong Helü (som prins hadde hans navn vært Guang Zung Fu). Kongen utnevnte Wu Zixü (død 484), som hadde anbefalt Zhuan Zhu til ham, til å utforme og lede byggingen av «den store by», som i dag er blitt til byen Suzhou.  I 506 innledet kong Helü sammen med Wu Zixü og Sun Zi et stort felttog mot staten Chu. De gikk seirende ut av fem feltslag, og erobret  hovedstaden Ying. 
I 496 ble kong Helu begravd i Huqiu (Tigeråsen) i sin store by (Suzhou). 
Hans sønn, kong Fuchai av Wu, etterfulgte ham i 495 f.Kr.
Beatles (sang)

Bakgrunn

Bidraget handler om den britiske popgruppen The Beatles, som var populær i 1960-årene. Sangen vant den svenske finalen i februar, og Forbes reiste til Storbritannia for å konkurrere i den internasjonale finalen i Eurovison Song Contest. Dirigent var Anders Berglund, og dette var hans første opptreden i Eurovison Song Contest-sammenheng.
Sangen ble fremført som det trettende bidraget i London lørdag 7. mai 1977. Den endte sist, og Sverige var nær ved å bli det første landet til å få null poeng med det nye poengsystemet som ble innført to år tidligere. En stund lå sangen sist uten poeng sammen med Norge, inntil Vest-Tyskland ga Sverige to poeng. Det løftet Sverige opp til nest sisteplass, men Sverige falt tilbake på sisteplass da Luxembourg rett etter ga Norge tre poeng.

Norsk versjon

Philip A. Kruse har skrevet en norsk tekst. På norsk heter den også «Beatles».
«Vinter ved Sognefjorden»

Motivet

Bildet viser utsikten fra Nornes over Sognefjorden mot gårdstunet Fimreite, som såvidt skimtes. Det er en vintermorgen, men uten mye snø. Himmelen er blå og sollyset skaper varme i bildet. I bakgrunnen er det lette, rosa skyer.
I forgrunnen står en dramatisk, høy bautastein, som bryter med det ganske flate landskapet på denne siden av fjorden. Lenger bak i bildet, på andre siden av fjorden, ser vi bratte fjellskråninger. Bautasteinen skal antakelig minne om Slaget ved Fimreite i 1184, som markerte starten på en storhetstid for Norge. Sollyset som skinner på toppen av bautaen har blitt tolket som et tegn på håp om en ny storhetstid.
Motivet er uten mennesker, men noen kråker finnes foran bautaen. Kråker kan varsle ulykke og død, og vitner om det dramatiske ved slagstedet.

Bakgrunn

Etter et opphold i Italia i 1820–1821 bosatte Dahl seg fast i Dresden, der han begynte å male idealiserte norske landskap. I 1826 dro han på sin første tur til Norge som etablert kunstner; fra Christiania til Telemark og videre til Hardangervidda og fjordene på Vestlandet.
Motivet til «Vinter ved Sognefjorden» ble først skisset som en tegning på denne turen. Maleriet ble laget året etter og blander realisme og romantikk. J.C. Dahls tur til Norge var f.eks. om sommeren, men han valgte å gjøre om motivet til et vinterlandskap, kanskje for å gjøre landskapet barskere. Fjellene er gjort litt brattere og bautasteinen flyttet.
Karim Ansarifard

Landslaget

Han ble tatt ut i Irans tropp til VM i fotball 2018 i Russland.
Rhomborhina aokii

Utseende

En nokså stor (opptil 30 millimeter), skinnende gullbasse. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse

Arten lever på Taiwan.
Jagur

Jagur (yaghur) var en by i oldtidens Israel. Jagur lokalisert ved grensen av Edom i det sørligste distriktet av Judea, således en av de byene som lå fjernest til, i henhold til Josvas bok i den hebraiske Bibelen. Stedet er muligens identisk med Khirbet el Gharra (Tel Ira), som ligger ca 14 km øst for Be'er-sjeba.
Strömsund kommune

Samisk språk

Samisk har status som offisielt minoritetsspråk i kommunen og Strömsund kommune inngår i forvaltningsområdet for samisk språk i Sverige.

Geografi

Fjellområder mot grensa til Norge, men ingen av fjellene når over 1200 meter. Store myr og skogssområder i lavlandet i sørøst. Stor rovdyrbestand, særlig mye bjørn. Mange innsjøer og elver, det langstrakte sjøsystemet Ströms Vattudal danner en 90 kilometer lang naturlig vannvei seg fra Kvarnbergsvattnet ved grensa til Norge til Russfjärden ved Strømsund. Ströms Vattudal munner ut i Faxälven.
E45 går gjennom kommunen. Strömsund er knytta til det svenske jernbanenettet gjennom Inlandsbanan.
Overmennesket

Overmennesket (tysk: Übermensch) er et filosofisk begrep skapt av den tyske filosofen Friedrich Nietzsche på 1880-tallet i verket Also sprach Zarathustra. Overmennesket er knyttet til Nietzsches tro på menneskets iboende metafysiske kraft, eller vilje til å søke makt gjennom å utnytte verdens viljekvanta. Der ansamlingen av slike viljekvanta er vellykket oppstår også de sterke overmennesker.
Overmennesket oppsto fordi Gud, ifølge Nietzsche som var en prestesønn, var død. Gud kunne ikke lenger være menneskehetens moralske fyrtårn. Men, selv om Gud var død må livet fortsatt ha en mening. Derfor må de moralske verdiene som Gud sto for erstattes. Overmennesket har en kjærlighet til livet og naturen. 
Overmennesket har ikke rett til å herske over andre mennesker, men hans søster, Elisabeth Förster-Nietzsche, som var anti-semitt og medlem av NSDAP, skapte etter Nietzsches død et bilde av hans verker som passet inn i den nasjonalsosialistiske ideologi. Overmennesket som begrep ble en hjørnestein i denne ideologien, men nazismen tok ikke til seg alt i Nietzsches filosofi, blant annet det faktum at Nietzsche var en helhjertet motstander av anti-semittisme. 

I nazismens ideologi klassifiseres jøder og slavere som untermensch i motsetning til «herrefolket». Disse skulle primært utryddes eller, om nødvendig, benyttes som slavearbeidere. Hitler og Goebbels sammenlignet dem med «kaninfamilier» eller «upåvirkelige dyr», som gikk på «tomgang» og var «uorganiserte», og bredte seg som «en bølge av smuss». 
Oppfatningen at slaverne var undermennesker var utbredt i tysk folkekultur og særlig en holdning som kom frem i forhold til polakker. Denne oppfatningen hadde omfattende støtte, selv etter krigen.
Daghandel

Daghandel (engelsk: day trading) er en form for handelsmønster ved handel av aksjer og andre verdipapirer, hvor den som kjøper og selger gjør dette med et høyt tempo hvor vedkommende utnytter kursvariasjonene som oppstår innenfor en enkelt handelsdag.
Daghandel er mest kjent i valutamarkedet. En kjøper kan vurdere paret EUR/USD (euro/dollar) og selge spots med moderat fortjeneste. Valutapar varierer fra «enkel» til «teknisk» handel.
«Grevinnen»

«Grevinnen» er et sjørøverskip i Terje Formoes fortellinger om sjørøveren Kaptein Sabeltann. Skipet tilhører rollefiguren Greven av Gral.
En stor modell av skuta seiler i Kaptein Sabeltanns verden i Kristiansand dyrepark, hvor den også møter på skuta til Kaptein Sabeltann, Den sorte dame.
Skuta het tidligere Klara, og var skuta til Thorbjørn Egners sjørøverskikkelse Kaptein Sorte Bill. Den ble bygget og designet på Risør Trebåtbyggeri til tegningene av Egner. Til den nye versjonen av den musikalske barne- og familieforestillingen Kaptein Sabeltann og den forheksede øya, i 2007, ble det bestemt at Greven av Gral skulle ha en skute. Istedenfor å bygge en ny, ble Klara ombygd til Grevinnen.
Risør Trebåtbyggeri har også bygget Den sorte dame.
Evelyn Glennie

Bakgrunn

Evelyn Glennies far var Herbert Arthur Glennie, en trekkspiller i et skotsk danseband. Faren og de sterke stedegen musikktradisjoner i nordøstlige Skottland var viktige i utviklingen av hennes unge år som musiker. Hennes første musikkinstrumenter var munnspill og klarinett.
Hun studerte ved Ellon Academy i Aberdeenshire og Royal Academy of Music i London.

Karriere

Hun var medlem av Cults Percussion Ensemble, dannet i 1976 av den lokale musikkpedagogen Ron Forbes. De turnerte og spilte inn et album som ble gjenutgitt av Trunk Records i 2012.
Glennie har vært gjennomgående døv siden hun var tolv år gammel etter å ha begynt å miste hørselen fra hun var åtte. Det har ikke forhindret henne mulighet til spille på et internasjonalt nivå. Hun spiller jevnlig barfot under både konserter og ved innspillinger i musikkstudioer for å føle musikken bedre.
Hun hevder at døvhet er i stor grad misforstått av publikum. Hun hevder at hun har lært seg selv å høre med deler av kroppen framfor ørene. Som svar på hva hun beskrev hva som har vært mest unøyaktig ved medias rapportering publiserte hun «Hearing Essay» hvor hun diskuterte sine betingelser.
Glennie har turnert i omfattende grad, og tilbrakte opp til fire måneder hvert år i USA. Hun har spilt med en rekke orkestre og samtidsmusikere, og holdt over 100 konserter om året foruten egne mesterklasser og framføringer som «musikk i skoler». Hun bestiller jevnlig perkusjonverker fra komponister og framfører dem i sitt konsertrepertoar.
Hun spiller om med Great Highland Bagpipes og har sitt eget registrerte tartanmønster kjent som «The Rhythms of Evelyn Glennie». Hun spilte også ved åpningsseremonien ved Sommer-OL 2012 i London hvor han ledet et tusen trommer i åpningsstykket.
Nyttårsaften 2016 ble hun utnevnt til medlem av Order of the Companions of Honour.
Poppy Hills Golf Course

Poppy Hills Golf Course er en golfbane i Pebble Beach, California, beliggende på Monterey-halvøya utenfor Monterey. Banen er tegnet av Robert Trent Jones jr. og åpnet i 1986.
Poppy Hills er den første banen i USA som eies og drives av et amatørgolfforbund, Northern California Golf Association. Banen har vært rangert som en av de beste golfbanene i Nord-California og blant de 20 beste i California av Golf Digest.
Tomáš Koubek

Landslaget

24. mars 2016 fikk han sin første landskamp for Tsjekkia mot Skottland.
Han ble tatt ut i Tsjekkias EM-tropp til EM i Frankrike 2016.
Herman Hermani

Karriere

Hermani startet med musikk som barn, da han tok fiolintimer. Som 17-åring debuterte han ved Sagene Teater og etablerte seg etter hvert som komponist av lette og lystige melodier og tekster. I 1935 fikk han sitt gjennombrudd med låten «Den gamle syrin», en sang som ble en av de mest kjent låtene i 1930-årene. Tre år senere gjorde han suksess med «En liten blåveis». Sangen ble oversatt til ni språk, og den gjorde suksess i Sverige i 1948 – da under tittelen «Violer til mor». Hermanis mange tekster om blomster og flora ga ham kallenavnet «Norges blomsterkomponist».
Han skrev også flere revyer og var opptatt av tyrolermusikk. Blant annet turnerte han landet rundt gjennom flere tiår, ofte sammen med barna Kate og Dick. 
I løpet av sin karriere skrev Hermani rundt 300 ulike sanger og komposisjoner. Columbia Records lanserte 33 av disse i årene 1935 til 1956. Hermani døde av lungekreft i 1960, 62 år gammel.  
25 år etter hans død ble det mye oppmerksomhet omkring Hermani-komposisjonen «Lille stjerne». Årsaken var at Melodi Grand Prix-vinneren «La det swinge» ble anklaget for å være plagiat av «Lille stjerne». Låtskriver Rolf Løvland avviste påstandene, og plagiat-anklagene fikk ingen konsekvenser. «La det swinge» vant siden Eurovision Song Contest 1985 – Norges første seier i konkurransen. 
Den norske gitaristen og musikeren Petter Hermani (født 1954) er barnebarn av Herman Hermani.
Phorum

Phorum er et IT-system med åpen kildekode for diskusjonssider. 
I april 1998 utviklet Brian Moon et forumscript som oppfylte de grunnleggende behovene til en nettside. Med 30 dagers testing og endring, var koden forberedt nok til å settes i produksjon. Navnet "phorum" kommer fra PHP og Forum. Den første versjonen av Phorum ble utgitt under GPL-lisens, senere byttet de til sin egen Phorum Lisens, en BSD-style lisens. 
Moon begynte senere på Phorum 2.0, men denne versjonen var tydeligvis ikke bra nok; den oppfylte ikke kravene som var nødvendige, så Moon, med litt hjelp fra Jason Birch, begynte på Phorum 3.0.
Phorum 4.0 ble aldri lansert grunnet noen problemer med scriptet. Moon og Birch startet i stedet på versjon 5, der de fokuserte mer på hastighet og utvidelse. Denne utgivelsen har gjort produktet bedre, og Phorum kunne nå sammenlignes med andre systemer.
Formel (vitenskap)

Formler i matematikk

I matematikk kan en formel uttrykkes som en ligning som inneholder minst to variable, slik som vist i eksempelet som uttrykker arealet av en sirkel som funksjon av radien.  Matematiske formler er nært knyttet til funksjoner.   Syntaksen i en matematisk formel er basert på en rekke matematiske symboler.
Jåren-Råbygda skole

Jåren-Råbygda oppvekstsenter er en offentlig barneskole i Skaun kommune i Trøndelag. Skolen har i underkant av 40 elever og 5 lærere, og var da den gikk over til bokmål i 2015 den siste skolen i Trøndelag med nynorsk som opplæringsmål.
Skolen har skolefritidsordning sammen med Jåren-Råbygda barnehage, som holder til i det samme bygget. Skoleanlegget ligger landlig til med utsyn over gårder, skog og natur, og forholdene ligger til rette for natur- og friluftsliv. Skolen driver en del med uteskole og har leirsted med gapahuk og andre fasiliteter i gangavstand.
Utenom skoletid blir skoleanlegget brukt til mange slags aktiviteter, så som 4-H, bygdeungdomslag og trimgrupper.
50 beste

50 beste er en samleplate med Ivar Medaas, utgitt i 2001.
Desken

Desken er midtpunktet i en avisredaksjon der stoff og bilder blir levert. Når journalistene er ferdige med saken sin blir den automatisk sendt over til desken som vurderer stoffet. De som jobber på desken, ofte deskjournalister, typografer og vaktsjef, bestemmer hvilke nyheter som kommer med i neste dags avis, samt hvor de skal plasseres. 
Utformingen av desken, hvor mange personer som har sitt arbeidssted der, og hvilke roller som er en del av desken varierer fra avis til avis. 
Det er vaktsjefen som er ansvarshavende på desken, og vedkommende har delegert redaktøransvar.